
Par priekšfinansējuma atmaksas termiņa pagarināšanu biedrības “Dēms” projektam “Biedrības “Dēms” pieaugušo izglītotāju kapacitātes celšana”

Ar 2025. gada 30. oktobra Gulbenes novada pašvaldības domes sēdes lēmumu Nr. GND/2025/754 (protokols Nr. 24; 51.p.) no pašvaldības budžeta biedrībai “Dēms” (reģ.nr. 50008087061) piešķirti 6563,20 EUR projekta “Biedrības “Dēms” pieaugušo izglītotāju kapacitātes celšana” priekšfinansējuma nodrošināšanai. Projekta īstenošanas laiks tika paredzēts līdz 2026. gada 31. augustam un priekšfinansējuma atmaksas termiņš 2026. gada 30. novembris. Atbilstoši lēmumam, 2025.gada 19.novembrī noslēgts līgums par priekšfinansējuma piešķiršanu (lietvedībā reģ.nr.GND/9.19/25/619).
Gulbenes novada pašvaldībā 2026.gada 12.augustā saņemts biedrības “Dēms” iesniegums (lietvedībā reģ.nr. GND/5.10/26/2032-B), kurā biedrība lūdz Gulbenes novada pašvaldības domei pagarināt Gulbenes novada pašvaldības piešķirtā priekšfinansējuma atmaksas termiņa pagarinājumu līdz 2027. gada 28. februārim.
Projektā paredzētās 15 mācību mobilitātes un 5 zināšanu pārneses pasākumi īstenoti par mazākām izmaksām, nekā sākotnēji plānots. Tāpēc projektā radies budžeta pārpalikums, kas ļauj īstenot papildus aktivitātes, organizējot vēl 2 mobilitātes un zināšanu pārneses aktivitāti pēc tām. Lai ekonomiski izdevīgi un kvalitatīvi īstenotu mobilitātes, ir nepieciešams pagarināt projektu par 3 mēnešiem. Plānotās izmaiņas ir saskaņotas Valsts izglītības attīstības aģentūrā, pagarinot projekta īstenošanas termiņu līdz 2026. gada 30. novembrim.
Ņemot vērā iepriekš minēto iespēju nodrošinot papildus mācību mobilitātes un zināšanu pārneses pasākumus, piesaistot Eiropas Savienības līdzekļus, un pamatojoties uz Pašvaldību likuma 5.panta 1.daļu, kas nosaka, ka  pašvaldība savas administratīvās teritorijas iedzīvotāju interesēs var brīvprātīgi īstenot iniciatīvas ikvienā jautājumā, ja tās nav citu institūciju kompetencē un šādu darbību neierobežo citi likumi,  un 10. panta pirmās daļas 21. punktu, kas nosaka, ka dome ir tiesīga izlemt ikvienu pašvaldības kompetences jautājumu un tikai domes kompetencē ir  pieņemt lēmumus citos ārējos normatīvajos aktos paredzētajos gadījumos, un ņemot vērā Apvienotās Attīstības un tautsaimniecības un Finanšu komitejas ieteikumu atklāti balsojot: __"Par", ___"Pret", ___"Atturas", ____ "Nepiedalās", Gulbenes novada pašvaldības dome NOLEMJ:
1. PIEŠĶIRT biedrībai “Dēms” projekta “Biedrības “Dēms” pieaugušo izglītotāju kapacitātes celšana” realizēšanai piešķirtā priekšfinansējuma atmaksas termiņa pagarinājumu līdz 2027.gada 28.februārim.
2. UZDOT Gulbenes novada Centrālās pārvaldes Juridiskās un personālvadības nodaļai sagatavot vienošanos pie 2025.gada 19.novembra līguma nr.GND/9.19/25/619.
3. UZDOT Kancelejas nodaļas Kancelejas pārzinei lēmumu nosūtīt biedrības “Dēms” valdes loceklei Anitai Birzniecei uz e-pastu: birznieceanita@gmail.com 

